CELEX: 62009CN0137
Language: et
Date: 2009-04-15 00:00:00
Title: Kohtuasi C-137/09: Eelotsusetaotlus, mille esitas Raad van State (Madalmaad) 15. aprillil 2009 — 1. M. Josemans 2. Burgemeester van Maastricht

20.6.2009   
            
            
               ET
            
            
               Euroopa Liidu Teataja
            
            
               C 141/32
            
         Eelotsusetaotlus, mille esitas Raad van State (Madalmaad) 15. aprillil 2009 — 1. M. Josemans 2. Burgemeester van Maastricht
   (Kohtuasi C-137/09)
   2009/C 141/57
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
               Apellatsioonkaebuse esitajad
            
            
               :
            
            
               
                           1.
                        
                        
                           M. Josemans
                        
                     
                           2.
                        
                        
                           Burgemeester van Maastricht
                        
                     
         
      Eelotsuse küsimused
   
   
               1.
            
            
               Kas põhikohtuasjas kõne alla olev säte, mis reguleerib mitteresidentide juurdepääsu kannabisekohvikutele, kuulub täies ulatuses või osaliselt EÜ asutamislepingu, eelkõige selle kaupade ja/või teenuste vaba liikumise sätete või EÜ asutamislepingu artiklis 12 koosmõjus artikliga 18 sätestatud diskrimineerimiskeelu kohaldamisalasse?
            
         
               2.
            
            
               Juhul kui EÜ asutamislepingu kaupade ja/või teenuste vaba liikumise sätted on kohaldatavad, kas siis on mitteresidentide juurdepääsu keeld kannabisekohvikutele sobiv ja proportsionaalne meede takistamaks narkoturismi ja sellega seotud korrarikkumisi?
            
         
               3.
            
            
               Kas EÜ asutamislepingu artiklis 12 koosmõjus artikliga 18 sätestatud kodanike diskrimineerimise keeld kodakondsuse alusel on kohaldatav sätetele, mis reguleerivad mitteresidentide juurdepääsu kannabisekohvikutele, juhul kui EÜ asutamislepingu kaupade ja teenuste vaba liikumise sätted ei ole kohaldatavad?
            
         
               4.
            
            
               Kui vastus sellele küsimusele on jaatav, siis kas residentide ja mitteresidentide kaudne eristamine on põhjendatud ning kas mitteresidentide juurdepääsu keeld kannabisekohvikutele on sobiv ja proportsionaalne meede takistamaks narkoturismi ja sellega seotud korrarikkumisi?